Diari Oficial de la Generalitat Valenciana


Sumari del DOGV 9868, del 11-06-2024 (2024/5477)

RESOLUCIÓ de 30 de maig de 2024, del director general d'Ordenació Educativa i Política Lingüística, per la qual se sotmet al tràmit d'informació i audiència pública el Projecte d'orde de la Conselleria d'Educació, Universitats i Ocupació per la qual s'aproven les bases reguladores del procediment de subvencions per a la promoció del valencià en l'àmbit local.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9868

Data del DOGV
:   11-06-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/5477


Data del document
:   30-05-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació

RESOLUCIÓ de 30 de maig de 2024, del director general d'Ordenació Educativa i Política Lingüística, per la qual se sotmet al tràmit d'informació i audiència pública el Projecte d'orde de la Conselleria d'Educació, Universitats i Ocupació per la qual s'aproven les bases reguladores del procediment de subvencions per a la promoció del valencià en l'àmbit local. [2024/5477]  
Conforme amb el que preveuen l'article 43.1.c) de la Llei 5/1983, de 30 de desembre, del Consell; l'article 133.2 de la Llei 39/2015, d'1 d'octubre, del procediment administratiu comú de les administracions públiques, i l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius.  
Vist que, d'acord amb l'article 165.1, de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, tots els tràmits del procediment d'elaboració de les ordes de bases reguladores de subvencions seran evacuats per la via d'urgència.  
En virtut de les atribucions conferides per l'article 10.i) del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, i per la Resolució de 16 d'abril de 2024, del conseller d'Educació, Universitats i Ocupació, d'inici del procediment de elaboració del Projecte d'orde de la Conselleria d'Educació, Universitats i Ocupació per la qual s'aproven les bases reguladores del procediment de subvencions per a la promoció del valencià en l'àmbit local, resolc:  
  
  
Sotmetre al tràmit d'informació pública el Projecte d'orde de la Conselleria d'Educació, Universitats i Ocupació per la qual s'aproven les bases reguladores del procediment de subvencions per a la promoció del valencià en l'àmbit local.  
El termini de presentació d'observacions serà de deu dies naturals a comptar de l'endemà de la publicació d'esta resolució en el Diari Oficial de la Generalitat Valenciana. El projecte es pot consultar en el portal de participació ciutadana de la Generalitat GVA Participa, apartat «Legislació col·laborativa», en l'enllaç   
https://gvaparticipa.gva.es.  
Les al·legacions, els suggeriments i les observacions efectuats per les persones o entitats que es consideren interessades es realitzaran, dins del termini abans mencionat i de manera preferent a través del portal de participació ciutadana o per escrit a la Direcció General d'Ordenació Educativa i Política Lingüística, remetent-les al Registre general de la Conselleria d'Educació, Universitats i Ocupació. En cas de remetre'l per escrit, només seran considerades les observacions en què el remitent estiga identificat.  
Per a l'adequada interpretació, valoració i, si és procedent, incorporació de les aportacions, estes hauran d'especificar l'article i l'apartat del projecte a què es referixen, la modificació que es presente i les raons en què se sustenta; podrà, igualment, acompanyar-s'hi una proposta de redacció alternativa.  
  
València, 30 de maig de 2024.- El director general d'Ordenació Educativa i Política Lingüística: Ignacio Martínez Arrúe.